Valdeko Ratassepp
Valdeko Ratassepp (3. september 1912 Ropka – 10. veebruar 1977 Tallinn) oli eesti näitleja. Ta lõpetas 1932. aastal Hugo Treffneri Gümnaasiumi, aastatel 1932–1937 õppis Tartu Ülikooli õigusteaduskonnas (lõpetas), oli EÜS Ühenduse liige. 1932. aastast töötas teatris Vanemuine. Aastatel 1939–1940 oli vandeadvokaat Sergei Pauli abi Tallinnas. 1941. aastal töötas Harju maakonna täitevkomitee sekretärina. Teise maailmasõja ajal oli Eesti NSV Riiklike Kunstiansamblite liige. 1944. aastast elu lõpuni töötas Tallinna Riikliku Akadeemilise Draamateatri näitlejana.